stanford-oval/wikipedia huggingface dataset:
אריך הפנר
פשעי מלחמה

ההיסטוריון איאן קרשו כתב על גנרלים גרמנים מסוגו של הפנר שהייתה חפיפה רבה בין האידאולוגיה שלהם לבין זו של הנאצים, שכן הם תמכו ביצירת אימפריה גרמנית במזרח אירופה ובוז לסלאבים היה מושרש בהם. הוא גם כותב ששנאה לבולשביקים ואנטישמיות, הגם לא כמו זו של אדולף היטלר, רווחו ביניהם. בהקשר זה מרבים לצטט את פקודת המבצע של הפנר לקראת פתיחת מבצע ברברוסה בה כלולים הדברים הבאים:
בפקודה נוספת מה-6 ביולי 1941, הורה הפנר לתת יחס טוב ולנהוג בהגינות כלפי אוכלוסייה אזרחית נאמנה, ולייחס פעולות חבלה לקומוניסטים ויהודים.
העדויות גם מצביעות על כך שבפועל צייתו חייליו של הפנר לפקודותיו, ופשעי מלחמה ברוח הפקודות רווחו בקרב יחידותיו של הפנר. על פי דו"ח מה-10 ביולי 1941, חייליו של הפנר רצחו לפחות 101 קומיסרים בהתאם לפקודת הקומיסרים ועד 19 ביולי הגיע המספר ל-172. לפי עדות של מפקד אחת מיחידות האיינזצגרופן, שיתוף הפעולה של היחידה של הפנר היה טוב מאוד ואי הבנות שהתגלעו בהתחלה הוסדרו בקשרים אישיים. לעומת זאת, נטען שאריך פון מאנשטיין ופקודיו, כולל הפנר, לא הסכימו לבצע את פקודת הקומיסרים. בנוסף, לאחר הפלישה לפראג במרץ 1939, הפנר נענה לבקשה של אוד ננסן, ואיפשר לפליטים יהודיים לצאת מצ'כוסלובקיה לנורווגיה.
הערות שוליים

↑  André Mineau, Operation Barbarossa: ideology and ethics against human dignity, Rodopi, 2004, page 115
1 2  Marcel Stein, Gwyneth Fairbank, Field Marshal Von Manstein, a Portrait, Helion & Company Limited, 2007, page 301
↑  General Hoepner on the War Against Russia, בספרייה היהודית המקוונת
↑  Robert B. Kane, Disobedience and conspiracy in the German Army, 1918-1945, McFarland, 2002, pages 164-165
↑  Marcel Stein, Gwyneth Fairbank, Field Marshal Von Manstein, a Portrait, Helion & Company Limited, 2007, page 264
↑  Hannsjoachim Wolfgang Koch, In the name of the Volk, I.B.Tauris, 1997, page 184
↑  André Mineau, Operation Barbarossa: ideology and ethics against human dignity, Rodopi, 2004, page 114
↑  Maynard M. Cohen, A stand against tyranny, Wayne State University Press, 2000, page 73
| גנרל-אוברסטים וגנרל-אדמירלים בוורמאכט, בלופטוואפה ובקריגסמרינה במלחמת העולם השנייה ואוברסט-גרופנפיהררים באס אס |
| --- | --- | --- |
| גנרל-אוברסטים | וילהלם אדם • ארנסט אודט • הנס-יירגן פון ארנים • יוהנס בלסקוביץ • לודוויג בק • היינץ גודריאן • אולריך גראוארט • פרידריך דולמן • אדוארד דיטל • אוטו דסלוך • קורט האזה • פרנץ האלדר • הנס הובה • קרל-אדולף הולידט • הרמן הות • גוטהרד היינריצי • ולטר הייץ • קרל הילפרט • קורט פון המרשטיין-אקוורד • אריך הפנר • יוזף הרפה • הוברט וייזה • היינריך פון ויטינגהוף • ולטר וייס • הנס פון זלמות • אלפרד יודל • ארווין ינקה • הנס ישונק • אלכסנדר להר • גאורג לינדמן • ברונו לרצר • אברהרד פון מקנזן • ניקולאוס פון פאלקנהורסט • פרידריך פרום • ורנר פון פריטש • יוהנס פריסנר • קורט צייטצלר • גינטר קורטן • אלפרד קלר • ארהרד ראוס • ריכרד רואוף • גינטר רידל • גאורג-הנס ריינהרדט • לותר רנדוליץ • אויגן פון שוברט • קורט שטודנט • הנס-יורגן שטומפף • אדולף שטראוס • קרל שטרקר • רודולף שמידט |  |
| גנרל-אדמירלים | קונרד אלברכט • הרמן בהם • קרל ויצל • ולטר ורצכה • אלפרד זאלווכטר • וילהלם מרשל • הנס-גאורג פון פרידבורג • אוסקר קומץ • רולף קרלס • אוטו שולצה • אוטו שניוינד |  |
| אוברסט-גרופנפיהררים | יוזף דיטריך • קורט דליגה • פאול האוסר • פרנץ שוורץ |  |
| --- | --- |
בקרת זהויות :  PLWABN: 9810698508205606  GND: 118552120  ISNI: 0000 0000 2010 7885  SNAC: w6h45d89  SUDOC: 103554122  VIAF: 803819   WorldCat (עם VIAF): 803819 
אריך הפנר במשפטו בפני "בית הדין העממי" בברלין, 1944
לוח זיכרון ב"בונדסהאוס" בברלין לזכרם של הפנר וחברו לקשר, הנינג פון טרסקו
לאה הורוביץ

| --- | --- |
 לידה:  1715 בולחוב, אוקראינה 
 פטירה:  1795 (בגיל 80 בערך) 
 תקופת הפעילות:  ?–1795 
 
Leah Horowitz
שרה רבקה רחל לאה הורוביץ (ה'תע"ה, 1715 – ה'תקנ"ה, 1795[דרוש מקור: האם יש מקור לשנת הלידה והפטירה?]) הייתה מלומדת יהודיה־פולנית שכתבה תחינות, בעברית, בארמית וביידיש.
ביוגרפיה

נולדה בבולחוב למשפחה מיוחסת: אביה, רבי יעקב יוקל הורביץ, היה רבן של קהילות בוליחוב, ברודי וגלוגוב, ונמנה גם על חכמי הקלויז בברודי. הוא היה בנו של רבי 
מאיר הלוי הורוביץ (המהר"ם טיקטין), אמה רייזל הייתה בת רבי יהושע השיל מטארלוי, בן רבי יששכר בער, פרנס הכולל של ועד ארבע ארצות, בן רבי השיל מקראקא.
כמה מאחיה היו רבנים, המפורסם שבהם הוא רבי יצחק הלוי הורוביץ, אב"ד קהילות אה"ו.
נישאה לרבי אריה לייב, בהמשך[דרושה הבהרה] רבה של דוברומיל. הזוג התגורר תחילה בבוליחוב, ליד אחיה רבי מרדכי שמונה לרבה של בוליחוב אחר שאביהם עבר לכהן ברבנות ברודי בשנת ה'תצ"ה 1735.
ונישאה שנית לר' שבתי הכהן רפפורט, רבה של קרוסנו.
הייתה אשה מלומדת, וידעה לכתוב לשון הקודש, ארמית ויידיש, וללמוד גמרא. דב בער מבוליחוב מספר בזכרונותיו כי עזרה לו להתכונן למבחן בגמרא אצל אחיה, רבה של בולחוב.
לא היו לה ילדים, מספרים שאביה ר' יעקב יוקל אמר לה שהוא נשמת זכר, ולכן לא הולידה.
חידושים שנכתבו בשמה

בן דודה רבי פנחס הורוביץ רבה של פרנקפורט בעל "ההפלאה" מביא דבר תורה משם בת דודו, ויש לשער שהכוונה ללאה.
הרב יוסף שאול נתנזון מביא דבר תורה משם בתו של ר' יעקב יוקל, ויש לשער שהכוונה ללאה.
היא באה לחתונת ר' שמואל ברנשטיין רבה של אמשטרדם (נולד ב' באלול תקל"ב), חתן ר' יעקב משה, בן ר' שאול מאמסטרדם. ועל חתונת ר' שאול הלוי מהאג, עם דינה לווינשטאם, בתו של הרב אריה לייב לווינשטאם, ”ושתיהן היו חריפות ובקיאות בש"ס כלומדים מופלגים כנודע, והמה באו יחדו בחידושי תורתם עד להפליא, הג"מ צבי הירש האבד"ק ברלין זקינו, בשומעו התפלא מאוד ואמר, דרך הת"ח להגיד מלתא דבדיחותא קודם הלימוד, ורצוני לשמוע ערכם בזאת. השיבה דודתי המחברת תחנה אמהות ע"ה, כי טעם זאת מחמת קדושת התורה כציווי חז"ל חשו אולי יבא גם היצר הרע והשטן להאחז בזה ח"ו, לזאת בהתחילם מלתא דבדיחותא חיצוניות התורה ילכו למו, ואז יבאו לשמה, לא כן אנחנו אינן מצוות, אין זר בתוכינו לבא לינק מקדושת הלימוד, וזהו פיה פתחה בחכמה, וכו', בלי הקדמת מלתא דבדיחותא”.
”מספרים על הרבנית מרת שרה רבקה רחל לאה שחיברה תחינה אמהות והיתה אשת הגאון מ' שבתי הכהן ראפפורט אבדק"ק קראסני ולא זכתה לבנים ואבי' הגאון ר' יוקל מגלוגא זצ"ל אמר עלי' שהיתה מסטרא דדוכרא והיתה מופלגת בש"ס פ"א שמעה מבעל עגלה א' שבירך הברכה שלא עשני אשה' ואמרה הלא אני יודעת יותר ממנו השיב לה בעלה כ"א מברך על אשתו”.
התחינות פרי עטה

תחנה אמהות - שרה רבקה רחל לאה
תחנה אמהות - מן ראש חודש אלול
תחנה אמהות - מודה אני
ראו גם

סריל רפפורט
רבקה בת מאיר טיקטינר
שרה בת-טובים
תחינות
לקריאה נוספת

רבי צבי יחזקאל מיכלסון, תירוש ויצהר, בילגוריי תרצ"ז, סימן לט, באתר היברובוקס
אברהם חיים שמחה בונם מיכלזון, אהל נפתלי, לבוב תרע"א, אותיות ר"מ-רמ"ג, עמ' 88-87, באתר היברובוקס
חיים ליברמן, אהל רח"ל, עמ' 432–454
חוה וייסלר, Voices of the Matriarchs פרק שביעי
משה רוסמן, "אתגר טרום פמיניסטי למנהיגות הרבנית בפולין ליטא במאה השמונה עשרה: הקדמת תחנת אמהות לשרה רבקה רחל לאה הורוויץ", בתוך יוסף הקר וירון הראל (עורכים), לא יסור שבט מיהודה: הנהגה, רבנות וקהילה בתולדות ישראל, מחקרים מוגשים לפרופסור שמעון שוורצפוקס, ירושלים ה'תשע"א, עמ' 301–316
ימימה חובב, עלמות אהבוך: חיי הדת והרוח של נשים בחברה האשכנזית בראשית העת החדשה בהוצאת מרכז דינור לחקר תולדות ישראל, 2009, עמודים 105–108
ימימה חובב, המלומדת המפורסמה, בתוך סגולה, 45, תשע"ד 2013, עמודים 44–50
הערות שוליים

↑  שהיה בנו של רבי שמואל שמלקא "הארוך" מטרנוב, בנו של רבי יהושע "הארוך" רבה של פרמיסלא, בנו של רבי פנחס הורוביץ, גיסו של הרמ"א, ומצאצאי רבי יהושע השיל, רבי השיל מקראקא, רבי מאיר קצנלבוגן, רבי יעקב וייל ועוד.
↑  לפי ר' יוסף לווינשטין, מובא באהל נפתלי אות רמ, היה בנו של ר' בנימין רבה של ברז'אן, בעל "גבולות בנימין", אחיו של הרב חיים הכהן רפפורט (לבוב).
↑  בדף השער דפוס הוראדנא תקנ"ו: קראסניק.
↑  זכרונות ר' דוב מבוליחוב, עמ' 41
↑  לפי ר' יוסף לווינשטין, מובא באהל נפתלי אות רמ.
↑  פנחס הורוביץ, 1731-1805, פנים יפות ויקרא ט,ז, באתר היברובוקס
↑  נתנזון, יוסף שאול בן אריה ליבוש, 1808-1875, שואל ומשיב, באתר היברובוקס
↑  נתנזון, יוסף שאול בן אריה ליבוש, 1808-1875, דברי שאול חידושי אגדות, באתר היברובוקס
↑  צבי יחזקאל מיכלזון, פתחא זעירא לספר "צבא רב", פיוטרקוב תרס"ח, עמ' 10, באתר היברובוקס; מובא גם על ידי אברהם איטינגא, שיחת חולין של ת"ח החדש, סאניק תרע"ב, "חכמת נשים", פרק יד, אות ז, עמ' מ"ב. ובנוסח אחרת באהל נפתלי אות רמ"א.
↑  אהל נפתלי אות ר"מ.
| --- | --- |
בקרת זהויות :  NLI: 987007308287805171  VIAF: 5073162723664561290002   WorldCat (עם VIAF): 5073162723664561290002
מג'פהיט

מג'פהיט (Majapahit) הייתה אימפריה שהתקיימה בין 1293 עד תחילת המאה ה-16 והיוותה את האימפריה ההינדואית האחרונה באזור הארכיפלג המלאי. מרכז האימפריה היה באי ג'אווה ובירתה הייתה במזרח ג'אווה, בעיר טרוולאן, שנמצאת בסורביה, במחוז מוג'וקרטו של ימינו.
מג'פהיט הייתה אחת האימפריות הגדולות האחרונות באזור ונחשבת עד היום לאחת האימפריות החזקות ביותר בהיסטוריה של אינדונזיה ובדרום מזרח אסיה, וכאחת המדינות הקדומות אשר קבעו את גבולותיה המודרניים של אינדונזיה. השפעתה הגיעה הרחק מעבר לתחום אינדונזיה של ימינו. מג'פהיט הגיעה לשיא עוצמתה בתקופת שלטונו של היאם וורוק, ששלט בין 1350 ו-1389, והצליח לכבוש שטחים נרחבים בדרום-מזרח אסיה, כולל שטחים בחצי האי המלאי, בסומטרה ובבורנאו. המזרחן הגרמני ברטולד לאופר, הציע כי מקור השם הוא שמו של עץ אינדונזי בג'אווי. משמעות השם מאג'אפאהית במלאית היא "דלעת מרה" על שם מין בר של דלעת שגדל במקום יסוד הבירה בשנת 1293 לספירה הנוצרית.
היסטורגרפיה

רק מעט ראיות פיזיות של מג'פהיט קיימות כיום, וחלקים מן ההיסטוריה אינם ברורים. המקורות העיקריים המשמשים את ההיסטוריונים הם: פארארטון ("ספר המלכים") כתוב בכתב הקאווי המשמש את שפת האי ג'אווה ונגרקרטגאמה (ספר הספד להיאם וורוק) בג'אואנית עתיקה. הפארארטון מתמקד על קן ארוק (מייסד סינגסאהרי), אך כולל מספר חלקי סיפור קצר על הקמת Majapahit. הנגרקרטגאמה, הוא שיר אפי בג'אואנית עתיקה שנכתב במהלך תור הזהב של מג'פהיט תחת שלטונו של היאם וורוק כשכמה מן האירועים מסופרים במהלך הדברים. יש גם כמה כתבי יד בג'אואנית עתיקה ובסינית.
המקורות הג'אוויים משלבים אלמנטים מיתולוגיים בתיאור ההיסטוריה, וחוקרים כגון ק.ק. ברג ההולנדי, יש לשקול את התיעוד ההיסטורי כולו לא כתיעוד אמיתי של העבר, אלא אמצעי על טבעי שבאמצעותו ניתן לקבוע את העתיד. למרות הגישה של ברג, רוב החוקרים אינם מקבלים את הדעה הזאת, כיוון שהתיעוד ההיסטורי מקביל לכתבים סיניים, שאינם יכולים להתפרש באופן כזה. רשימת השליטים ופרטי מבנה המדינה, אינה מראה שום סימן שהיא מומצאת.
אדמירל שושלת מינג ג'נג חה ביקר במג'פהיט. מתורגמנו של חה, מה חואן כתב תיאור מפורט על מג'פהיט והיכן מלך ג'אווה חי. ממצאים חדשים בחודש אפריל 2011, מצביעים כי מג'פהיט הייתה עשירה הרבה יותר מכפי שסברו בעבר, לאור כמה חפצים שנחשפו.
היסטוריה > הקמה

לאחר הבסת ממלכת מאלאיו בסומטרה בשנת 1290, הפכה סינגסאהרי לממלכה החזקה ביותר באזור. קובלאי חאן, החאן הגדול של האימפריה המונגולית וקיסר שושלת יואן המונגולית, אתגר את סינגסאהרי על ידי שליחת שליחים בדרישה דמי חסות. קרטנאגרה, השליט האחרון של סינגסאהרי, סירב לשלם את המס, העליב את השליחים המונגולים וקרא תיגר על חאן. כתגובה, בשנת 1293, שלח קובלאי חאן כוח בן 1,000 ספינות ו-20,000 חיילים להילחם בג'אווה.
באותה תקופה, ג'יהקטוואנג, אדיפטי (דוכס) קדירי, מדינת חסות של סינגסאהרי, בזז את סינגסאהרי ורצח את קרטנאגרה. לאחר שג'יהקטוואנג בשכנועו של יורש העצר של מדורה אריא ויראראג'א חנן את חתנו של קרטנאגרה, ראדן ויג'אייה ונתן לו חורשה. במקום הוקם כפר גדול. הכפר נקרא בשם מג'פהיט, על שם פרי מריר שגדל באותה חורשה. כאשר הצבא המונגולי שנשלח על ידי קובלאי חאן הגיע לסינגסאהרי, כרת ברית ויג'איא עצמו עם הצבא המונגולי כדי להילחם נגד ג'איאקטוואנג. לאחר שג'יהקטוואג הודח, אילץ ראדן ויג'אייה את בני בריתו לסגת מג'אווה באמצעות שיגור מתקפת פתע. הצבא של יואן נסוג כיוון שהיו בשטח עוין. זאת הייתה גם ההזדמנות האחרונה שלהם כדי לתפוס את רוחות המונסון, על מנת להגיע בחזרה לסין, אחרת הם היו צריכים לחכות עוד חצי שנה על אי עוין.
בשנת 1293, הקים ויג'איא במג'פהיט מבצר, ששימש כעיר בירתו. התאריך המדויק המצוין כתאריך הקמת הממלכה הוא יום ההכתרה של ויג'איא, ה-15 בחודש קטריקה בשנת 1215 בלוח השנה ההודי-בנגלי סאקא, כלומר ב-10 בנובמבר 1293. במהלך טקס ההכתרה שלו הוא קיבל את שמו המלכותי קארתאראג'אסא ג'איאוארדנא (Kertarajasa Jayawardhana). הממלכה ניצבה בפני אתגרים חדשים. כמה מנאמניו הקרובים ביותר של קארתאראג'אסא, כולל מרדו בו, אך ללא הצלחה. יש החושדים כי "מנאפטי" (שווה עם ראש הממשלה) האליודה, תכנן את הקונספירציה על מנת להפיל את כל יריביו, כדי להשיג את המיקום הגבוה ביותר בממשלה. עם זאת, בשלב מסוים, האליודה עצמו נכלא בגלל תככיו, ונידון למוות. ויג'איא עצמו מת ב-1309 לספירה.
על פי המסורת, בנו של ויג'אייה ויורשו, היה ג'יינגארה, שנודע לשמצה בחוסר מוסריותו. אחד מחטאיו היה רצונו לקחת את אחיותיו החורגות, לנשים. הוא כונה קלה גמט, או "נֶבֶל חלש". לערך בתקופת שלטונו של ג'איאנגארה, ביקר אודריק מפרדנונה, נזיר איטלקי במ'גפהיט בסיורו בג'אווה. בשנת 1328 לספירה, ג'איאנגארה נרצח על ידי רופאו, טנקה. אמו החורגת, גאיטרי ראחפטאני, הייתה אמורה להחליף אותו, אבל ראג'אפתאני פרשה כדי להפוך לנזירה בודהיסטית. ראחפטאני מינתה את בתה, טריבוונה ויאטונגאדטוי (Tribhuwana Wijayatunggadewi), או הידועה בשמה המלכותי: "טריבהוואנוטונגדווי ג'איאווישנוורדהאני" ("Tribhuwannottungadewi Jayawishnuwardhani"), כמלכת מג'פהיט בחסותה. טריבוונה מינתה את גג'ה מדה כראש הממשלה בשנת 1336. במהלך השבעת מדה נאם את נאום ה"סומפאה פלאפא" המפורסם שלו, בו חשף את תוכניתו להרחיב את תחום מג'פהיט ובניית אימפריה. במהלך שלטונו של טריבוונה, גדלה הממלכה והתפרסמה באזור. טריבוונה שלטה בממלכה עד מותה של אמה בשנת 1350. היא ויתרה על כס המלוכה לטובת בנה, היאם וורוק.
היסטוריה > תור הזהב

היאם וורוק, הידוע גם בשם ראכסנאגרה, מלך במג'פהיט בין השנים 1350–1389. בתקופה זו הגיע לשיאה מג'פהיט בעזרתו של ראש הממשלה, גג'ה מדה. תחת פיקודו של ג'גא מאדא (1313-1364), כבשה מג'פהיט שטחים רבים והפכה למעצמה אזורית. בספר נגרקרטגאמה (פרקים י"ג-י"ד) מוזכרות המדינות סומטרה, חצי האי המלאי, בורנאו, סולאווסי, איי נוסה טונגר, מאלוקו, גינאה החדשה, וחלקים מסוימים של איי הפיליפינים כתחת שליטת מג'פהיט.
בנוסף לשיגור משלחות ימיות וצבאיות, הרחבת האימפריה כללה גם בריתות דיפלומטיות. היאם וורוק החליט, ככל הנראה מסיבות פוליטיות, לקחת את נסיכת הממלכה השכנה סונדה, סיטרה ראשמי כבת זוגו. המלך הסונדי ראה בהצעת הנישואים כברית דיפלומטית. בשנת 1357 מלך סונדה ומשפחת המלוכה הגיעו למג'פהיט, ללוות את בתו לחתונתה עם היאם וורוק. עם זאת גג'ה מדה ראה בכך הזדמנות לדרוש את כניעתו של סונדה והשתלטותה של מג'פהיט על הממלכה. ההתכתשות בין משפחת המלוכה הסונדית לבין חיילי מג'פהיט בכיכר בובט היה בלתי נמנע. למרות ההתנגדות האמיצה, משפחת המלוכה היו המומים וחוסלו. משפחת מלוכה סונדית שלמה נטבחה. המסורת מציינת, כי ליבה השבור של הנסיכה חייב התאבדות על מנת לשמור על כבוד ממלכתה. האירוע אמנם מצוין בפרטנון אך לא ב'נגרקרטגאמה.
הנגרקרטגאמה, שנכתב בשנת 1365 הוא פואמה מתוחכמת עם טעם מעודן באמנות ובספרות, ומערכת מורכבת של טקסים דתיים. המשורר מתאר את מג'פהיט כמרכז של "מנדלה" רחבת-ידיים המשתרעת מגינאה החדשה ומאלוקו - חצי האי סומטרה והמלאי. במסורות מקומיות בחלקים רבים של אינדונזיה מוערך שלטון מג'פהיט מהמאה ה-14 בצורה אגדית. הממשל הישיר של מג'פהיט לא התרחב מעבר למזרח ג'אווה ובאלי, אבל ערעורים על שליטת מג'פהיט גם באיים החיצוניים דוכאו בחומרה.
בשנת 1377, שנים ספורות לאחר מותו של גג'ה מדה, שלחה מג'פהיט התקפה ימית כעונש למרד בפאלמבאנג, תורם בסופו של ממלכת סוויצ'אי.
טבעה של אימפריית מג'פהיט וההיקף שלה הוא נושא לוויכוח. הדבר הוא בעל השפעה רבה על מדינות בסומטרה בכלל, חצי האי המלאי, אינדונזיה ומזרח קלימנטן שעל סמך הנגרקרטגאמה היו חלק מהאימפריה. אילוצים גאוגרפיים וכלכליים מראים כי במקום רשות מרכזית קבועה, מדינות המרוחקות היו סביר להניח קשורות בעיקר בקשרי מסחר, אשר ככל הנראה היה תחת מונופול מלכותי. הנגרקרטגאמה טוען ליחסים עם צ'אמפה, קמבודיה, סיאם, בורמה הדרומית, וייטנאם, ואף לשליחת משלחות לסין.
אף על פי שמג'פהיט התמקדה בהשתלטות על איים אחרים והריסת הממלכות השכנות, עיקר המיקוד שלה ככל הנראה היה על שליטה בנתח גדול יותר של סחר מסחרי שעבר בארכיפלג. בזמן הקמת מג'פהיט סוחרים מוסלמים ומיסיונרים החלו להגיע לאזור.
היסטוריה > שקיעה

בעקבות מותו של היאם וורוק בשנת 1389, כוחה של מג'פהיט החל לשקוע בעקבות סכסוך הירושה. היאם וורוק הוחלף על ידי נסיכת הכתר Kusumawardhani, שהתחתנה עם קרוב משפחה, הנסיך Wikramawardhana. להיאם וורוק היה גם בן מנישואיו הקודמים, נסיך הכתר Wirabhumi, שגם טען לכס המלוכה. מלחמת האזרחים, בשם Paregreg, שחלה בין השנים 1405–1406, שבסופה Wikramawardhana ניצח וWirabhumi נהרג. מלחמת האזרחים החלישה את אחיזת מג'פהיט על מושבותיה המרוחקות.
בתקופת שלטונו של Wikramawardhana, סדרה של משלחות צי חיל הים המינגי בראשות נג הוא, האדמירל הסיני המוסלמי, הגיעו לג'אווה כמה פעמים במשך התקופה 1405–1433. עד 1430 משלחות של ג'נג הוא הקימו קהילות סיניות ערביות מוסלמיות בנמלים הצפוניים של ג'אווה, ובכך החל האסלאם להשיג דריסת רגל בחוף הצפוני של ג'אווה.
Wikramawardhana שלט עד לשנת 1426, והוחלף על ידי בתו Suhita, ששלטה בין 1426 ל-1447 לספירה. היא הייתה הילדה השנייה של Wikramawardhana מפילגש, אשר הייתה בתו של Wirabhumi. בשנת 1447, מתה Suhita והוחלפה על ידי Kertawijaya, אחיה. הוא שלט עד 1451 לספירה. לאחר מות Kertawijaya, הפך Bhre Pamotan למלך כששמו המלכותי הוא Rajasawardhana ובירתו הייתה בKahuripan. הוא מת ב-1453 לספירה. תקופה של שלוש שנים ללא מלוכה הייתה כנראה תוצאה של משבר הירושה. Girisawardhana, בנו של Kertawijaya, עלה לשלטון בשנת 1456. ומת בשנת 1466 לספירה והוחלף על ידי Singhawikramawardhana. בשנת 1468 לספירה הנסיך Kertabhumi מרד בSinghawikramawardhana במטרה להפוך למלך.
בחלק המערבי של האימפריה המתפוררת, מג'פהיט לא הצליחה לשלוט מול הכוח העולה של סולטנות מלאקה, שבמהלך המאה ה-15 החלה להשיג שליטה אפקטיבית על מצר מלאקה והרחיבה את השפעתה על סומטרה. מספר מחוזות נוספים של מג'פהיט קיבלו עצמאות בגלל חוסר השליטה של מג'פהיט. בשנת 1478 השלימו המוסלמים את ההשתלטות על כל חופי סומטרה, ואבד שלטון מאג'אפהית באי.
Singhawikramawardhana העביר את הבירה של הממלכה לפנים היבשת לדאה (הבירה לשעבר של ממלכת קדירי) והמשיך את שלטונו עד שהוא הוחלף על ידי בנו Ranawijaya בשנת 1474. בשנת 1478 לספירה הוא ניצח את Kertabhumi ומג'פהיט התאחדה. Ranawijaya החל למלוך בשנת 1474 עד שנת 1519 כששמו המלכותי הוא Girindrawardhana. עם זאת, כוחה של מג'פהיט הצטמצם בעקבות מאבקי הירושה ועליית כוח הממלכות בצפון ג'אווה.
בשנת 1478 פרק שליט העיר דמאק באי ג'אווה את עול מאג'פאהית מעליו והכריז עצמו סולטאן, כי היה מוסלמי. בשנת 1519 מת המאהאראג'א האחרון של מאג'אפאהית, ב-1520 עברה אצולת החצר של מאג'אפאהית לאי באלי בשנים הבאות השתחררו ערי מערב האי ג'אוה לעצמאות בלחץ האסלאם ומצד שני, הפורטוגלים שבקרו ב"סונדא קלאפא" בשנת 1522 לצורכי מסחר. היא כבר הייתה אז עצמאית. בשנת 1526 או 1527 נכשל ניסיונם של אצילי מאג'אפאהית להקים ממלכה בבאלי. בשנת 1527 נכבשה תרוולאן על ידי כוחות שבאו מדמאק.
עד 1579 שלטו אנשי הסונדה על ממלכת פג'ג'ראן ובמזרח הרחוק של ג'אווה שרדה הנסיכות של בלמבנגאן כממלכה הינדו-בודהיסטית עד התאסלמותם של השליטים בשנות ה-70 של המאה ה-18. שלא הביעה את תמיכתה בחברת הודו המזרחית ההולנדית [דרושה הבהרה]. בשנות ה-90 של המאה העשרים נחפרה טרוולאן על ידי ארכאולוגים. נמצא בה אוצר גדול של כלים ומטבעות, בכללם מכסף ומזהב.
רשימת השליטים

שליטי מג'פהיט הייתה המשך השושלת של מלכי סינגהסארי, אשר נפתחו על ידי סרי רנגה רייסה, מייסד שושלת רייסה בסוף המאה ה-13.
ראדן ויג'איא, שם מלכותי קרטרג'אסה ג'ייוארדנה, בין השנים 1294–1309.
קלאגאמט, שם מלכותי ג'איאנגארא, בין השנים 1309–1328.
sri Gitarja, שם מלכותי - Tribhuwannottungadewi Jayawishnuwardhani, בין השנים 1328–1350.
Hayam Wuruk, שם מלכותי - Rajasanagara, בין השנים 1350–1389
Wikramawardhana, בין השנים 1389–1429
Suhita, בין השנים 1429–1447.
Kertawijaya, שם מלכותי - ברויג'איא הראשון, בין השנים 1447–1451.
Rajasawardhana, נולד כ-Bhre Pamotan, שם מלכותי ברויג'איא השני, בין השנים 1451–1453.
תקופת ביניים (1453–1456)
Bhre Wengker, Purwawisesa או Girishawardhana, שם מלכותי - ברויג'איא השלישי, בין השנים 1456–1466.
Singhawikramawardhana, Pandanalas, או Suraprabhawa, שם מלכותי - ברויג'איא הרביעי, בין השנים 1466 - 1468 או 1478.
Kertabumi, שם מלכותי - ברויג'איא החמישי, בין השנים 1468–1478.
Girindrawardhana, שם מלכותי - ברויג'איא השישי, בין השנים 1478–1498.
הערות שוליים

↑  MAJA="דלעת", PAHIT = "מר / מרה"
↑  אינה זהה עם הכתב הג'אווי שיסודו בכתב הערבי עם תוספות, והוא משמש עבור השפה המלאית ! בעוד שפת האי ג'אוא נכתבת בכתב משלה.
↑  במלאית ARYA הוא תואר אצולה ג'אואני קדום, המקור בין היתר כאן: http://kamusbahasaindonesia.org/arya, אבל המושג ARYA משמש גם כשם פרטי באינדונזיה עד היום.
↑  במלאית: SUMPAH משמעה "שבועה".
↑  במלאית פירוש המילה Mandala הוא "טריטוריה". במושג זה השתמש הנשיא סוקרנו כאשר העניק את השם "מנדלה" לפסגת הר במערב גינאה החדשה.
↑  מאז 22 ביוני 1527 "ג'איא קארתא": לפי 2 מילים סנסקריתיות, שהושאלו למלאית "ג'איא" ניצחון, "קארתא" מבצר, במשמעות "מבצר מנצח", כיום שם העיר ג'קרטה
| --- | --- |
בקרת זהויות :  GND: 4276782-9  VIAF: 247301676   WorldCat (עם VIAF): 247301676
המטבח הגרמני

אספרגוס לבן מוגש עם רוטב הולנדז, תפוחי אדמה ופטרוזיליה
כרוב ממולא (Kohlroulade)
דגם בניין הרייכסטאג משוקולד, במגדניה בברלין
המטבח הגרמני הוא שם קיבוצי למספר מטבחים אזוריים הנפוצים באזורים שונים בגרמניה, שלהם כמה מאפיינים משותפים. לכל אזור בגרמניה המאכלים האופייניים לו, הנובעים מתנאים גאוגרפיים (כגון קרבה לים או להרים, או תנאי אקלים) והיסטוריים-חברתיים. האזורים השונים בגרמניה מושפעים מן המדינות הגובלות בהם. כך, מושפע המטבח בצפון גרמניה לא רק מן האקלים והקרבה לים, אלא גם מהמטבח ההולנדי ומהמטבח הסקנדינבי. בגרמניה המערבית (ובעיקר באזור חבל הריין), ניכרת השפעת המטבח הצרפתי. בדרומה של גרמניה, בעיקר בבוואריה ובשוואביה, קיימת השפעה הדדית עם המטבחים האוסטרי והשווייצרי. במזרח המדינה קיימת השפעה סלאבית, מן המטבחים הפולני והצ'כי, כמו גם השפעה של התנאים הכלכליים-היסטוריים בגרמניה המזרחית, שפיתחו מאכלי "צנע" אשר עדיין פופולריים בחלקים אלה של גרמניה. תושבי האזורים שהשתייכו לגרמניה לפני תום מלחמת העולם השנייה (שלזיה, פרוסיה המזרחית, דנציג וכדומה), היגרו ברובם לשטחים שנותרו בידי בעלות הברית המערביות וניסו להמשיך - במידות שונות של הצלחה - את המסורת של המטבח האזורי שאבד.
מאכלים אופייניים

המטבח הגרמני מתואר לעיתים קרובות כמטבח "כבד", המבוסס בעיקר על מאכלי בשר וירקות שורש, בין היתר בשל האקלים הגרמני. אחד המאכלים המסמלים את המטבח הגרמני הוא הכרוב החמוץ (זַאוֶורקְרְאוּט, Sauerkraut), אשר הכנתו שונה בכל אזור בגרמניה. תפוחי אדמה הם חלק מהזאוורקראוט, אשר עצמו מספק ויטמין C בתקופת החורף (שכן בגרמניה צומחים רק פירות מעטים). באופן כללי, המטבח הגרמני מאופיין בתבשילי תפוחי אדמה רבים - גרמניה היא אחת המדינות המובילות בצריכת תפוחי אדמה.
הבשר האופייני ביותר למטבח הגרמני הוא בשר החזיר, אף שקיים שימוש נרחב גם בבשר בקר ובעופות, אשר הופכים להיות יותר פופולריים. המטבח הגרמני מאופיין בסוגים רבים של נקניקים ונקניקיות.
מרכיב בולט אחר במטבח הגרמני הוא הלחם: קיימים עשרות סוגי לחם גרמניים. מאפיות שכונתיות או כפריות הן חלק בלתי נפרד מהנוף - כיום, הן בחלקן הגדול סניפי רשתות-ענק.
מאכלים אופייניים > בשר ודגים

בשר ודגים מהווים חלק מרכזי בתפריט הגרמני. הבשרים הנפוצים ביותר הם בשר חזיר, בקר ובעלי כנף - בעיקר בשר עוף, הודו, ברווז ואווז. גם בשרי עזים וכבשים נמכרים, אך אלו אינם פופולריים כמו סוגי הבשר דלעיל. באזורים מסוימים נצרך גם בשר סוסים. בעונת הציד ישנה גם צריכה של בשר ציד: בשר אייל, חזיר בר וארנבת. בחלקים של גרמניה פופולרית מנת אגסים, שעועית ובייקון.
הגרמנים נוהגים לצרוך לעיתים גם בשר נא, למשל בהכנת "האקְפֶּטֶר" (Hackpeter), בשר חזיר קצוץ ומתובל הנאכל על פרוסת לחם (גרסה מעושנת של ההאקפטר, העשויה בשר מעושן, נקראת "מֶטְווּרְסְט" (Mettwurst) - נקניק מט; דוגמה נוספת לתבשיל בשר נא נפוץ היא סטייק טרטר). נקניק פרנקפורטר רינדוורסט ידוע מסוף המאה ה-19. נקניק נוסף מסוג בוקוורסט ידוע משנת 1827.
באזור ברמן מייצרים קניפ, נקניקיה בה בשר מעורבב עם דגנים.
גרמניה משופעת באגמים ובנהרות, ושוכנת לחופם של הים הצפוני והבלטי. דגים, אם כן, ממלאים חלק נכבד בתפריט הגרמני: דגי המליח (הרינג), על עיבודיהם השונים (רולמופס, מטיאס ועוד) פופולריים מאוד, כמו גם סלמון (בעיקר לקס, שהוא שמו של הסלמון בגרמנית), טרוטה וקרפיון. בנוסף, באזורים שבהם ניתן למצוא פירות ים, גם אלו הם חלק חשוב בתפריט.
מהמבטח הצרפתי הגיע לאזור ברלין ראגו פן.
מאכלים אופייניים > ירקות

ירקות נצרכים בדרך כלל מבושלים, כחלק מתבשיל קדירה או כתוספת למנה עיקרית. הירקות הנפוצים ביותר הם גזרים, מיני כרוב, תרד, אפונה ושעועית. צורכים גם ירקות טריים לסלט (מלפפונים ועגבניות, כמו גם זני חסה). בצל מטוגן מוגש במקרים רבים עם בשר, או מהווה חלק מתהליך הבישול. האספרגוס הלבן נצרך בתאווה רבה במטבח הגרמני בעונה קבועה בחודשים אפריל ומאי, ומשמש להכנת מגוון גדול מאוד של מנות. בעונה זו מגישות מסעדות רבות תפריטים מבוססי אספרגוס, והעונה כולה קרויה Spargelsaison או Spargelzeit - "עונת האספרגוס" או "זמן האספרגוס". תפוח אפוי גרמני הוא מאכל נפוץ מתפוחי אדמה.
מאכלים אופייניים > תוספות

כאמור, תפוחי אדמה ממלאים תפקיד חשוב במטבח הגרמני ומוגשים במבחר דרכים: מטוגנים, אפויים, מבושלים עם מלח, כלביבה, כקרוקט, כמחית תפוחי אדמה, כמרכיב עיקרי בכופתאות (קלוס Klöße, קנודל Knödl) ומעובדים לאטריות מיוחדות ("שפצלה" Spätzle).
תוספות אחרות הן אורז ואטריות, אשר בגרמניה בדרך-כלל מוכנות עם ביצים ועבות יותר מהאטריות האיטלקיות.